Vážení súťažiaci, súťažné posádky,  
  
dovoľujeme si vám zaslať informácie ohľadom testov na COVID-19, ktoré pre vás pripravujeme v rámci podujatia 11. KESKO MOBILE AUTO SHOW 2020.  
  
Testovanie antigénovými testami, v cene 35€ na osobu, bude vykonané pred vstupom do areálu SLOVAKIA RING v dňoch 19. a 20.11.2020 v následných termínoch. Vo štvrtok, dňa 19.11.2020 bude testovanie vykonávané od 14:00 do 20:00 hod. a v piatok, dňa 20.11.2020 v čase od 8:00 do 12:00 hod. Samozrejme vstup do areálu SLOVAKIA RING bude povolený iba osobám s NEGATÍVNYM testom. Po odbere testovacej vzorky bude test vyhodnotený do cca 20 – 30 minút. Po tomto čase obdržíte výsledok testu, ktorým sa preukážete zamestnancom SLOVAKIA RING, ktorí v prípade negatívneho testu vám nasadia pásku na ruku, ktorý vás oprávňuje k vstupu do areálu. Samozrejme aj počas konania celého podujatia 11.KESKO MOBILE AUTO SHOW 2020 ste povinní neustále mať prekryté horné dýchacie cesty rúškom, alebo inou adekvátnou ochranou. Samozrejmosťou je aj častá dezinfekcia rúk a priestorov podujatia.  
  
V prípade zahraničných súťažiacich, ako aj prenajímateľov pretekárskych vozidiel, ktorí sú povinní absolvovať COVID RT – PCR test vo svojej krajine a preukázať sa ním na hraniciach, budeme tieto testy akceptovať. Aj v ich prípade samozrejme platí neustále prekrytie horných dýchacích ciest ako aj častá dezinfekcia rúk. Navyše odporúčame dodržiavať medzi sebou minimálne 2 metrové odstupy.   
  
Okrem „COVID“ opatrení si vám dovoľujeme oznámiť, že po dohode s hlavným technickým komisárom, sme sa rozhodli nestanoviť časový harmonogram technického a administratívneho preberania. Upozorňujeme však, že ak má niekto z vás záujem o piatkové testovacie jazdy, ktoré sa budú konať v čase od 9:00 do 12:30 a následne popoludní po obhliadke trate, v čase od 14:30 do 16:00, tieto si môžu zakúpiť v miestnosti Race Office na prízemí administratívnej budovy. Podmienkou na zakúpenie testovacích jázd je úspešne zvládnuté administratívne preberanie vrátane zaplatenia prihlasovacieho vkladu.  
  
Veríme, že napriek opatreniam Vlády SR, ktoré sú stále v platnosti, prežijeme spolu dva nádherné pretekárske dni.  
  
Miro Majláth  
predseda OV  
11.KESKO MOBILE AUTO SHOW 2020